《送吴玉田赴进贤训导》
明代·孙承恩

旭日照吟鞭，薰风吹客船。洪都新教铎，圣井旧风烟。

慷慨歌今日，迟回惜别筵。勉旃端轨范，兹地固多贤。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。